Dit was die ontstaan van die Bring jou hart-omgeemark, wat verlede Vrydag en Saterdag plaasgevind het.
“Ag, ek dink net eendag gaan die Here vra wat ek alles gedoen het met wat ek het,” verskaf sy die rede waarom sy dit daar hou.
Vanjaar het 228 mense vooraf hul kaartjies vir die mark gekoop, met baie ander wat op die dag eers kom inloer en die toegangsfooi betaal het.
Ströhfeldt sê hulle het nog nie iemand gehad wat kla oor die toegangsfooi nie. “Almal dra by tot liefdadigheid. Elke ou is bereid om ’n opoffering te maak.”